O‘zbekistonlik bokschi Ahror Muralimovning 31-yanvarga belgilangan jangi kechiktirildi

Professional boksning super og‘ir vazn toifasida faoliyatini davom ettirayotgan o‘zbekistonlik Ahror Muralimov o‘zining navbatdagi jangini 31-yanvar kuni o‘tkazishi kutilayotgan edi. Ammo, bokschining bergan xabariga ko‘ra, jang muddati biroz kechiktirildi, deb xabar bermoqda “Olamsport”.

“31-yanvar kuni professional ringdagi 17-jangimni o‘tkazishni rejalashtirgandim. Lekin hozirgacha muzokara olib borgan raqib bokschilar bilan bir to‘xtamga kela olmadik. Yaqin kunlarda yangilik bo‘lib qolishi kerak”, − dedi Muralimov “Olamsport”ga bergan intervyusida.
Eslatib o‘tamiz, Ahror Muralimov shu kungacha o‘tkazgan barcha 16 ta jangida g‘alaba qozongan. Muddatidan avval nokaut bilan qozongan g‘alabalari soni 13 tani tashkil etmoqda. Hamyurtimiz bir necha yildan beri yana bir bokschimiz Bahodir Mamajonov bilan birga AQShning Xyuston shahrida murabbiy Ken Richardson qo‘l ostida shug‘ullanib, o‘z janglarini o‘tkazib kelyapti.